cyanic-selkie/wikianc huggingface dataset:
აზერბაიჯანის არქეოლოგია
პალეოთის ხანა
პალეოლითის ხანის ქვედა საფეხური, ქვედა პალეოლითი მოიცავს 3.2 მილიონი - 100 000 წლის წინანდელ ეპოქას. ამ პერიოდის პრეისტორიულ ადამიანთა ნაშთები აღმოჩენილია აზიხის მღვიმეში, რომლის არქეოლოგიური მასალა III, V და VI დენებშია აღმოჩენილი. III ფენა საფხეკ-სახოკ, წვეტიან, დანისებრ იარაღებსა და სხვა მასალას მოიცავს, რომელიც მუსტიეს ეპოქით თარიღდება. V ფენაში ხელცულები და გვიანდელი არქანთროპებისა და ადრინდელი პალეოანთროპებს შორის გარდამავალი ადამიანის ქვედა ყბის ფრაგმენტია აღმოჩენილი. VI ფენაში რიყის ქვისგან დამზადებული უხეში ხელცულები, ანატკეც-ანამტვრევებია აღმოჩენილი. აღმოჩენილია სხვადასხვა სახეობის ცხოველთა ძვლებიც. აზიხის გამოქვაბული მსოფლიოში სიძველით მეოთხე არქეოლოგიური საიტია (ყოფილ საბჭოთა კავშირში უძველესი იყო). 1962 წელს აზერბაიჯანელმა ისტორიკოსმა, მამედალი ჰუსეინოვმა 350-450 000 წლის წინანდელი ადამიანის (აზიხანტროფი) ქვედა ყბის ძვალი აღმოაჩინა, რომელიც პრენეანდერტალელის ჰაიდელბერგის ტიპს მიეკუთვნება.
შუა პალეოლითის პერიოდი აზერბაიჯანში თაღლარის, დემჩილისა და დაშ-სალაჰლის მღვიმეებში შეისწავლეს. თაღლარის მღვიმე არქეოლოგმა მამედალი ჰუსეინოვმა 1960 წელს გამოიკვლია. არქეოლოგიური კვლევების თანახმად 40-35 000 წლის წინ აზერბაიჯანის ტერიტორიაზე მუსტიეს კულტურა ზედა პალეოლითის კულტურამ ჩაანაცვლა.
მეზოლითის ხანა
დაახლოებით 12 000 წლის წინ აზერბაიჯანის ტერიტორიაზე ზედა პალეოლითის ხანა მეზოლითის ხანამ შეცვალა. მყინვარების დნობისა და დათბობის შედეგად კლიმატი შეიცვალა, რამაც ადამიანთა ცხოვრების წესშიც რიგი ცვლილებები შეიტანა. აზერბაიჯანში მეზოლითის ხანა ძირითადად გობუსტანის ძეგლების საფუძველზე შეისწავლეს. კირქვის დიდი ფრაგმენტები აღმოაჩინეს ბოიუქდაშის, ქიჩიკდაშისა და ცინგირდაშის მთების ფერდობებზე, რომელიც ბაქოდან 60 კმ-ის დაშორებით მდებარეობენ. გამოქვაბულთა კედლებსა და კირქვის ნატეხებზე პირველყოფილთა ნახატები იყო გამოსახული. კვლევებმა ცხადყო, რომ გობუსტანის მთებში მცხოვრებ პრეისტორიულ ადამიანებს უკვე ჰქონდათ წარმოდგენები ტოტემის შესახებ. ილუსტრაციები პირველყოფილთა ცხოვრების წესსა და საქმიანობას ნათლად ასახავს. არქეოლოგიური ძიების დროს ერთ-ერთ საიტზე 12 ადამიანის ჩონჩხი აღმოაჩინეს.
ნეოლითის ხანა
არქეოლოგიური კვლევები ცხადყოფს, რომ ძვ.წ. VII-VI საუკუნეებში მეზოლითის ხანა ნეოლითმა შეცვალა. მკვლევრები ნეოლითის ხანას ორ პერიოდად: სამეთუნეო ნეოლითის ხანად და წინასამეთუნეო ნეოლითის ხანად ყოფენ. ნეოლითის ხანის მატერიალური და კულტურული ნიმუშები აღმოაჩინეს დამჯილის გამოქვაბულში, გობუსტანის გამოქვაბულებში, ნახიჩევანის ქიულთეფეში და სხვა არქეოლოგიურ ველებზე. დამჯილის გამოქვაბულის სიღრმეში აღმოჩენილი ჟანგმიწის ნაწილაკები იმაზე მიუთითებს, რომ იმ დროინდელი ადამიანი ფერების ფართო პალიტრას ფლობდა. კვლევები ცხადყოფს, რომ ამ პერიოდის ადამიანები ბინადარი ცხოვრების სტილზე გადავიდნენ. გობუსტანის არქეოლოგიურ საიტზე ჩანგლის მსგავსი, შინაურ ცხოველთა მოვლისა და სხვა ნივთები აღმოაჩინეს.
სქოლიო
კატეგორია:აზერბაიჯანის არქეოლოგია კატეგორია:აზერბაიჯანის ისტორია
ევროპის საფეხბურთო ჩემპიონატი 1996
ევროპის მე-10 საფეხბურთო ჩემპიონატი (1996 UEFA European Football Championship), ხშირად უბრალოდ ევრო 1996, ჩატარდა ინგლისში 1996 წლის 8 ივნისიდან 30 ივნისამდე. ეს იყო პირველი ჩემპიონატი, რომელშიც ოქროს გოლის წესი იყო გამოყენებული. სწორედ ოქროს გოლმა გადაწყვიტა ფინალის ბედიი.
მარინილია
მარინილია (Marinilla) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 2.080 მეტრზე. 2005 წლის მონაცემებით, მოსახლეობა 45 658 ადამიანს შეადგენდა. ფართობი 115 კმ²-ია.
რესურსები ინტერნეტში
კატეგორია:ანტიოკიის დეპარტამენტის მუნიციპალიტეტები და ქალაქები
Mossack Fonseca
Mossack Fonseca & Co — პანამური იურიდიული ფირმა. დაარსდა 1977 წელს იურგენ მოსაკის და რამონ ფონსეკას მიერ, შტაბ-ბინა მდებარეობს პანამაში. კომპანიას აქვს საკუთარი წარმომადგენლობა მსოფლიოს 40-ზე მეტ ქვეყანაში. 2016 წლის აპრილში Mossack Fonseca-მ მსოფლიოს ყურადღება მიიპყრო Panama Papers-ზე გამოქვეყნებული „ოფშორული სამოთხეების“ და კლიენტების შესახებ ინფორმაციით, როდესაც აურაცხელი რაოდენობის 1970–2015 წლების დოკუმენტი პრესაში გაიჟონა.
ისტორია და მუშაობის დარგი
ფირმა დაარსდა 1977 წელს გერმანელი ადვოკატის იუნგენ მოსაკის მიერ, 1986 წელს მას შეუერთდა პანამელი ნოველისტი და ადვოკატი რამონ ფონსეკა, ხოლო შემდგომ მათ მიუერთდა შვეიცარიელი ადვოკატი კრისტოფ ზოლინგერი.
Mossack Fonseca-ს მუშაობის დარგია სავაჭრო სამართალი, ტრასტული მომსახურება, საინვესტიციო კონსულტაცია და საერთაშორისო ბიზნეს სტრუქტურები. კომპანია ასევე საქმიანობას ეწევა საზღვა სამართალში და ინტელექტუალური საკუთრების დაცვის სფეროში.
სქოლიო
კატეგორია:საერთაშორისო სამართალი კატეგორია:1977 წელს დაარსებული კომპანიები
რუზველტის კუნძული
რუზველტის კუნძული (Roosevelt Island) — კუნძული ანტარქტიდაში, როსის ზღვაში. მიუხედავად იმისა, რომ ის შედის ანტარქტიდის შესახებ შეთანხმების მოქმედების ზონაში, კუნძული მაინც მიეკუთვნება როსის ტერიტორიას, რომელზეც პრეტენზიას აცხადებს ახალი ზელანდია.
გეოგრაფია
დღეისათვის რუზველტის კუნძული ფაქტობრივად აღარ არის ხმელეთის იზოლირებული ნაწილი, რადგანაც ის მთელი წელი იმყოფება როსის შელფური მყინვარის შიგნით. კუნძული წარმოადგენს დიდ, ყინულით დაფარულ ამაღლებულ ტერიტორიას, რომელიც ადვილად შეიმჩნევა მყინვარის ზედაპირზე.
ისტორია
პირველად რუზველტის კუნძული 1929 წლის ნოემბრის დასაწყისში შეამჩნია ჯგუფმა, რომელსაც მეთაურობდა გეოლოგი ლოურენს გულდი. იგი ძაღლების შებმული მწკრივით გაემართა ადრე რუალ ამუნდსენის მიერ აღმოჩენილი დედოფალ მოდის მიწის გამოსაკვლევად, გულდის ჯგუფმა აღმოაჩინა საკმაოდ დიდი ამოწეული ადგილი, რომელიც როსის მყინვარებიდან გამოდიოდა.
სიმონ მაისურაძე
სიმონ მაისურაძე (დ. 14 სექტემბერი, 1986, თბილისი, საქართველო) — საქართველოს მორაგბეთა ეროვნული ნაკრების მორაგბე. თამაშობს კვაჭის პოზიციაზე. ამ დროისთვის იცავს „A.S. Macon Rugby“-ის ღირსებას. გარკვეული დროის განმავლობაში სარაგბო კლუბების „კლერმონტისა“ და „ბანიერის“ შემადგენლობაშიც ირიცხებოდა.
კარიერა
2004 — 2005 წლებში მაისურაძე საქართველოს 19 წლამდელთა ეროვნულ ნაკრების კაპიტნის სამკლაურს ატარებდა, რაგბის ახალგაზრდულ მსოფლიო ჩემპიონატზე. 2005-დან 2010 წლის ჩათვლით 57 შეხვედრა ჩაატარა საქართველოს შვიდკაცა რაგბის ნაკრების შემადგენლობაში. 2009, 2010 და 2011 წლებში გახდა საფრანგეთის უნივერსტეტული ჩემპიონი (2009 წელს კლერმონის „ბლეზ პასკალის“ („Université Blaise Pascal“) უნივერსიტეტთან ერთად. 2010 და 2011 წლებში კი ლიონის „კლოდ ბერნარის“ უნივერსიტეტთან ერთად). 2015 წელს მონაწილეობა მიიღო რაგბის მსოფლიო ჩემპიონატში, საქართველოს ნაკრების მაისურით. მაისურაძე დაოჯახებულია და ორი შვილის მამაა.
სქოლიო
კატეგორია:ქართველი მორაგბეები კატეგორია:დაბადებული 1986 ს
დოროთეა დანიელი (1546-1617)
ბიოგრაფია
დოროთეა დაიბადა 1546 წლის 29 ივნისს კოლდინგში. იგი იყო დანიისა და ნორვეგიის მეფე კრისტიან III-ისა და მისი ცოლის, დედოფალ დოროთეა საქსენ-ლაუენბურგელის ნაბოლარა ქალიშვილი. 1561 წლის 12 ოქტომბერს, იგი ცოლად გაჰყვა ბრაუნშვაიგ-ლიუნებურგის ჰერცოგ ვილჰელმს, რომელთანაც თხუთმეტი შვილი შეეძინა.
1592 წელს, როდესაც მისი ქმარი გარდაიცვალა, იგი თავისი ვაჟის, გეორგის რეგენტი გახდა. იგი მეტად ენერგიული რეგენტი იყო, მაგრამ მისი უცხოური წარმომავლობის გამო, ადგილობრივი დიდებულები არ ენდობოდნენ. იგი გარდაიცვალა 1617 წლის 6 იანვარს, ვინზენში, გერმანიაში.
ლიტერატურა
კატეგორია:დაბადებული 29 ივნისი კატეგორია:დაბადებული 1546 კატეგორია:გარდაცვლილი 6 იანვარი კატეგორია:გარდაცვლილი 1617 კატეგორია:ოლდენბურგები კატეგორია:დანიის პრინცესები კატეგორია:ნორვეგიის პრინცესები
რელიგია უზბეკეთში
ისლამი წარმოადგენს უზბეკეთის მოსახლეობის უმრავლესობის რელიგიას, 2009 წლის მონაცემებით, ქვეყნის მოსახლეობის 96.3% მუსლიმია.
ისლამი
thumbnail|320px|[[თემურლენგის ძეგლის სურათი უზბეკეთის ვალუტაზე.]]
მოსახლეობის უმრავლესობა სუნიტები არიან, ასევე შიიტი მუსლიმებიც არიან. ისლამი, უზბეკების წინაპრებმა, VIII საუკუნეში მიიღეს, როდესაც არაბებმა ცენტრალურ აზიაში შევიდნენ. ისლამმა, თავდაპირველად დაიკავა ქვეყნის სამხრეთი ნაწილი — თურქესტანი, ხოლო შემდგომ, თანდათან გავრცელდა ჩრდილოეთისკენ. XIV საუკუნეში, თემურლენგმა ააშენა მრავალი რელიგიური ნაგებობა, მათ შორის ბიბი-ხანიმის მეჩეთიც. მან ასევე ააშენა თავისი ერთ-ერთი საუკეთესო შენობა, აჰმედ იასავის საფლავზე, რომელიც იყო გავლენიანი თურქი სუფი წმინდანი, რომელმაც გაავრცელა სუფიური ისლამი მომთაბარე ტომებს შორის. ისლამი გავრცელდა უზბეკებს შორის, როდესაც უზბეგ ჰანმა მიიღო ისლამი. ისლამი მიიღო იბნ აბდულ ჰამიდმაც, რომელიც ბუხარანის საიდი და შეიხი იყო, უზბეკებმა ასევე ხელი შეუწყეს ისლამის გავრცელებას ოქროს ურდოშიც და მისიონერული წესით გაფართოეს ისლამი მთელ ცენტრალურ აზიაში. საბოლოოდ, ისლამმა დაეხმარა ხანს აღმოფხვრას ინტერფრაქციული ბრძოლები ურდოს შიგნით და დაასტაბილუროს სახელმწიფო დაწესებულებები.
საბჭოთა კავშირის დროს, მოსკოვმა მნიშვნელოვნად დაამახინჯა ისლამის გაგება უზბეკეთის მოსახლეობის შორის და შექმნა კონკურენტული ისლამური იდეოლოგიები შუა აზიის მოსახლეობას შორის. მთავრობა აფინანსებდა ოფიციალურ ანტირელიგიურ კამპანიებს და ახშობდა ნებისმიერ მინიშნებას ისლამურ მოძრაობასთან ან ქსელთან, რომელიც ფუნქციონირებდა სახელმწიფოს კონტროლის გარეთ. ამის გარდა, ბევრი მუსლიმი ინტენსიური რუსიფიკაციის მსხვერპლი გახდა. დაიხურა ბევრი მეჩეთი და სტალინის მმართველობის დროს, ბევრი მუსლიმი მასობრივი დეპორტაციის მსხვერპლი გახდა. უზბეკეთში, საბჭოთა ხელისუფლების ბოლომ არ მოუტანა ისლამური ფუნდამენტალიზმის აყვავება, როგორც ამას ბევრი წინასწარმეტყველებდა, არამედ მოხდა ეტაპობრივი გადასვლა რწმენაზე. ამჟამად, Pew Research Center ანგარიშის თანახმად, უზბეკეთის მოსახლეობის 96.3% მუსლიმია.
ქრისტიანობა
უზბეკეთში ქრისტიანები ძირითადად ეთნიკურად რუსები არიან, რომლებიც მართლმადიდებელი ქრისტიანები არიან. ასევე, კათოლიკეებიც ცხოვრობენ, ძირითადად ეთნიკური პოლონელები.
ზოროასტრიზმი
უძველესი, უზბეკეთის პრე-ისლამური ზოროასტრიზმი დღემდეც არსებობს და 7,400 ადამიანი უზბეკეთში მას მოსდევს.
იუდაიზმი
ებრაელების რიცხვი უზბეკეთში შეადგენს 5000, 2007 წლის მონაცემებით, რომელიც მთელი მოსახლეობის 0.2% წარმოადგენს. უზბეკეთში, მხოლოდ მცირე რიცხვით ბუხრანელი ებრაელები დარჩნენ.
სქოლიო
კატეგორია:რელიგია უზბეკეთში
Xscape (ალბომი)
Xscape — ამერიკელი მომღერალ მაიკლ ჯექსონის მეორე სიკვდილშემდგომი სტუდიური ალბომი მანამდე გამოუცემელი სიმღერებით. იგი გამოვიდა 2014 წლის 13 მაისს ლეიბლებზე Epic Records და MJJ Music. ეს არის მეორე ალბომი მასალით, რომელიც გამოიცა  Sony Music Entertainment-თან თანამშრომლობით, 2009 წლის ივნისში ჯექსონის გარდაცვალების შემდეგ. ლ.ა. რაიდი, Epic Records-ის თავმჯდომარე, არის პროექტის კურატორი და აღმასრულებელი პროდიუსერი, რომლის ხელმძღვანელობით პროდიუსერმა Timbaland სხვა პროდიუსერებს უხელმძღვანელა, რათა ჯექსონის ადრეულ ჩანაწერებს თანამედროვე ჟღერადობა მიეღოთ. პროდიუსერებს შორის არიან StarGate, ჯერომ "J-Roc" ჰერმონი, ჯონ მაკკლეინი და როდნი ჯერკინსი. უკანასკნელი არის სასათაურო სიმღერის პროდიუერი და ერთადერთი ამ ჩამონათვალიდან, რომელიც უკანაკსნელ სესიებზეც მუშაობდა.
ანა დანიელი (1532-1585)
ანა დანიელი (Anna af Danmark, Anna von Dänemark; დ. 22 ნოემბერი, 1532 — გ. 1 ოქტომბერი, 1585) — ოლდენბურგების დინასტიის წარმომადგენელი. დანიის მეფე კრისტიან III-ისა და დედოფალ დოროთეა საქსენ-ლაუენბურგელის ქალიშვილი. საქსონიის კურფიურსტი 1553-85 წლებში როგორც ავგუსტ საქსონიელის მეუღლე.
ბიოგრაფია
ანა დაიბადა 1532 წლის 22 ნოემბერს. იგი იყო დანიისა და ნორვეგიის მეფე კრისტიან III-ისა და მისი ცოლის, დედოფალ დოროთეა საქსენ-ლაუენბურგელის უფროსი ქალიშვილი. იგი იყო მეფე ფრედერიკ I-ის შვილიშვილი და ფრედერიკ II-ის უფროსი და. მის პატივსაცემად დაარქვეს სახელი ინგლისისა და შოტლანდიის დედოფალ ანა დანიელს.
ანა ბავშვობიდანვე მიდრეკილი იყო ბოტანიკის, საოჯახო საქმეებისა და სოფლის მეურნეობისაკენ. 1548 წელს იგი დააქორწინეს საქსონიის პრინც ავგუსტზე, რომელთანაც თხუთმეტი შვილი შეეძინა, თუმცა მათგან თერთმეტი ბავშვობაშივე დაიღუპა. წყვილი ქორწინების პირველ წლებში ვაიზენფელში ცხოვრობდა. მის ქმარს იგი ძალიან უყვარდა, რის გამოც მას შემდეგ, რაც ავგუსტი კურფიურსტი გახდა, ანას დიდი გავლენა ჰქონდა პოლიტიკაზე. სახელმწიფო მოხელეებს არ მოსწონდათ „ქალის დომინირება საქსონიის სამეფო კარზე“.
ანას გავლენით, ავგუსტმა მისი მოწინააღმდეგე სამეფო კანცლერი აწამა, დანარჩენი მტრები კი სახელმწიფოს მოღალატეებად გამოაცხადა და დააპატიმრა. ანა დიდად კმაყოფილი იყო იმ პრივილეგიებით, რომელთაც მას ავგუსტი ანიჭებდა. იგი სერიოზულად მხოლოდ ერთხელ ეჩხუბა ქმარს, როდესაც მან მათი უფროსი ასული, ელიზაბეთი სიმერნის კალვინისტ პფალცგრაფს მიათხოვა.
იგი ყოველთვის დაინტერესებული იყო მედიცინით, რის გამოც თავადაც სწავლობდა და თავის ქალიშვილებსაც შეასწავლა ეს დარგი. მისი ბრძანებით ააგეს ავადმყოფების, ორსულებისა და უსახლკაროების თავშესაფარი. მანვე ააგო დრეზდენის საკათედრო ტაძარი. იგი 1585 წელს გარდაიცვალა, რის შემდეგაც ავგუსტი მეორედ დაქორწინდა აგნეს ჰედვიგ ანჰალტელზე.
ლიტერატურა
კატეგორია:დაბადებული 22 ნოემბერი კატეგორია:დაბადებული 1532 კატეგორია:გარდაცვლილი 1 ოქტომბერი კატეგორია:გარდაცვლილი 1585 კატეგორია:ოლდენბურგები კატეგორია:საქსონიის კურფიურსტები კატეგორია:დანიის პრინცესები კატეგორია:ნორვეგიის პრინცესები
მალეტი (პარანა)
მალეტი (Mallet) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 901 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ ირატის შემადგენლობაში.
2010 წლის მონაცემებით, მოსახლეობა 12 973 ადამიანს შეადგენდა, მოსახლეობის სიმჭიდროვე 17.94 კმ²-ზე. ფართობი 723 024 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
ინდოეთ-პაკისტანის ომი
სახელწოდება ინდოეთ-პაკისტანის ომი შეიძლება აღნიშნავდეს:
კათოლიკე ეპისტოლენი
კათოლიკე ეპისტოლენი — შვიდი ეპისტოლე, რომელიც შესულია ახალი აღთქმის წიგნებში. სახელწოდება „კათოლიკე“ ბერძნულია და ნიშნავს საყოველთაოს, ე.ი. ის, რაც ზოგადად ყველასთვის არის გამიზნული.
კათოლიკე ეპისტოლე მიმართულია არა კონკრეტული რეგიონის, კონკრეტული ხალხის მიმართ, არამედ ყველა ქრისტიანის თუ ქრისტიანობის გზაზე შესადგომად გამზადებული პიროვნებისა და საზოგადოების მიმართ (განსხვავებით პავლე მოციქულის 14 ეპისტოლისაგან, რომლებსაც კონკრეტული მისამართები აქვთ).
მოციქულები იაკობი, პეტრე, იოანე და იუდა, რომელთა ეპისტოლეები შეადგენს კათოლიკე ეპისტოლეთა კრებულს, ანუ წიგნს, იესო ქრისტეს გამორჩეულ მოწაფეთა რიცხვს მიეკუთვნებიან. პირველი სამი მათგანი თაბორის მთაზე ქრისტეს ფერისცვალების თვითმხილველნი არიან. მეოთხე ავტორი – იუდა მოციქული, მარკოზ მახარებლის უწყებით, იესო ქრისტეს ხორციელი ძმა არის, ისეთივე, როგორც იაკობი, იოსე და სიმონი (მარკ. 6,3). ოთხივე ავტორი ქრისტეს სიტყვის მსმენელი და მისი ღვაწლის მხილველია.
ამ ეპისტოლეებით (წერილებით)მოციქულებს — იაკობს, პეტრეს, იოანეს და იუდას მიუმართავთ თანამემამულეთა და ქრისტეს მცნებათა ამღიარებელი ყველა მორწმუნეთათვის ქრისტოლოგიის სხვადასხვა საკითხებზე. ეპისტოლეთაგან
რესურსები ინტერნეტში
კატეგორია: სასულიერო მწერლობა კატეგორია: ეგზეგეტიკა კატეგორია: ქრისტიანობა
წიგნის მუზეუმი (თბილისი)
მინი|250პქ|წიგნის მუზეუმის ფოიე წიგნის მუზეუმი — მუზეუმი თბილისში, რომელიც გაიხსნა 2017 წლის 17 ნოემბერს საქართველოს პარლამენტის ეროვნული ბიბლიოთეკის პირველ კორპუსში. იგი საქართველოში პირველია და კავკასიაში უდიდესი. მუზეუმი გაიხსნა ეროვნული ბიბლიოთეკის გენერალური დირექტორის გიორგი კეკელიძის ინიციატივით.
წიგნის მუზეუმი ეროვნული ბიბლიოთეკის საცავში დაცულ 19 ათასზე მეტ რარიტეტულ წიგნს აერთიანებს. მუზეუმში წარმოდგენილი იქნება როგორც მუდმივმოქმედი ექსპოზიციები, ისე დროებითი გამოფენები. წიგნის მუზეუმი ოთხ სივრცეს მოიცავს. ესენია:
მუზეუმში შესვლა უფასო იქნება ნებისმიერი დამთვალიერებლისთვის.
სქოლიო
კატეგორია:თბილისის მუზეუმები
მონტებელიო (ანტიოკია)
მონტებელიო (Montebello) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 2.191 მეტრზე. 2005 წლის მონაცემებით, მოსახლეობა 7 389 ადამიანს შეადგენდა. ფართობი 83 კმ²-ია.
რესურსები ინტერნეტში
კატეგორია:ანტიოკიის დეპარტამენტის მუნიციპალიტეტები და ქალაქები
Nintendo DS-ის ოჯახი
Nintendo DS-ის ოჯახი — პორტატიული ვიდეო თამაშების კონსოლების ოჯახი, Game Boy-ის ოჯახის მემკვიდრე, შექმნილი და გამოცემული იაპონური კომპანია Nintendo-ს მიერ 2004 წელს. როგორც ნაწილი მეშვიდე თაობის კონსოლებისა, კონკურენციას უწევდა კომპანია Sony-ს პორტატიულ კონსოლ PlayStation Portable-ს.
DS-ს, მისი წინამორბედისაგან განასხვავდებდა ნიჟარისებური დასაკეცი კორპუსი და ორი ზედა-ქვედა ეკრანი, სადაც ქვედა ეკრანი ასრულებდა სენსორის ფუნქციას. DS არის Nintendo-ს პირველი პორტატიული კონსოლი, რომელსაც გააჩნდა ჩაშენებული უსადენო კავშირის მხარდაჭერა, როგორც შიდა კავშირისთვის სხვა DS კონსოლებთან, ასევე ინტერნეტთან დაკავშირებისთვის Nintendo Wi-Fi Connection-ის მეშვეობით.
საერთო ჯამში ხაზი მოიცავს სამ მოდელს: ორიგინალი Nintendo DS, Nintendo DS Lite — ორიგინალი მოდელის შემცირებული ვერსია უფრო კაშკაშა ეკრანით და Nintendo DSi — DS Lite-ს გაუმჯობესებული ვერსია, რომელსაც გააჩნდა განახლებული აპარატული და პროგრამული უზრუნველყოფა, შიდა და მოხსნადი საცავისა და კამერის მხარდაჭერა, აგრეთვე დამატებითი პროგრამების გადმოწერის შესაძლებლობა DSiWare-ის ციფრული მაღააზიიდან. 2009 წელს გამოვიდა DSi-ს მოზრდილი ვერსია DSi XL.
2001 წელს DS-ის ხაზი ოფიციალურად ჩაანაცვლა Nintendo 3DS-ის ოჯახმა, რომელიც ფუნქციურად მსგავსია მისი წინამორბედი Nintendo DSi-სა, თუმცა გააჩნია გაუმჯობესებული შიდა პროგრამული და აპარატული უზრუნველყოფა, ასევე რამდენიმე მოდელს აქვს ავტოსტერეოსოკოპული 3D ეკრანის მხარდაჭერა.
სქოლიო
კატეგორია:Nintendo DS კატეგორია:2000-იანების სათამაშოები კატეგორია:2010-იანი წლების სათამაშოები
შუტურ-ნაჰუნტე II
შუტურ-ნაჰუნტე II — ანშანისა და სუზის მეფე ჰუმბან-ტაჰრიდების დინასტიდან. შუტურ-ნაჰუნტე II სამეფო ტახტზე ჰუმბან-ნიკაშ I-ის შემდეგ ავიდა, მისი მმართველობა დაიწყო ძვ. წ. 717 წელს და დასრულდა ძვ. წ. 699 წელს, მის შემდეგ სამეფო ტახტზე ნალუშუ-ინშუშინაკი ავიდა.
რესურსები ინტერნეტში
კატეგორია:ანშანისა და სუზის მეფეები
სანტე
შპს „სანტე ჯი-ემ-თი პროდუქტები“ — რძის პროდუქტების მწარმოებელი კომპანია საქართველოში. დაარსდა 1997 წელს თბილისის რძის კომბინატის ბაზაზე, რომელიც ფუნქციონირებდა 1950-იან წლებში და ამიერკავკასიაში უდიდესი რძის საწარმო იყო. თავდაპირველად ქარხანა თბილისის ცენტრში მდებარეობდა, 1960-იან წლებში კი დღევანდელ ტერიტორიაზე გადაინაცვლა.
ისტორია
წლების განმავლობაში სანტემ საქართველოში ჩამოაყალიბა თანამედროვე დონეზე აღჭურვილი და გამართული რძის პროდუქტების მწარმოებელი კომპანია, რომელიც ითვალისწინებს თანამედროვე სადისტრიბუციო ქსელის მეშვეობით რძის პროდუქტების სწრაფ მიწოდებას. სანტე 21 წლის განმავლობაში ახორციელებს ინვესტიციებს საწარმოო ხაზების განვითარებასა და განახლებაში. მომხმარებლისთვის ხელმისაწვდოია სანტეს 130 დასახელების პროდუქტი.
2016 წლიდან კომპანია „სანტე“ მსოფლიო რძის პროდუქტების ბაზრის ლიდერის Lactalis-ის  ჯგუფის წევრი გახდა, რომელიც ცნობილია ისეთი ბრენდებით, როგორებიცაა: President, Galbani, Parmalat და რომელიც 200-ზე მეტ საწარმოს ფლობს მსოფლიოს მასშტაბით. მას შემდეგ, რაც სანტე Lactalis- ჯგუფის წევრი გახდა, საწარმო ხელახლა განახლდა თანამედროვე ტექნოლოგიებით, რამაც გზა გაუხსნა ისეთი პროდუქციის წარმოებას, როგორიცაა, მაგალითად, ლოკო მოკოს რძის პროდუქტების საბავშვო ხაზი; დაბრუნდა დასალევი მაწონი, რითაც შეიქმნა სრულიად ახალი კატეგორია.
კომპანიის სტრუქტურა
მინი|330x330პქ|სანტეს პროდუქცია ქარხნის სრული ტერიტორია 8 ჰექტარია, რომელზეც განთავსებულია საწარმო და ლოჯისტიკურ-ადმინისტრაციული ოფისი. საწარმო შედგება ყველის, რძემჟავის, ხაჭოს, ტკბილი ხაზისა და სააპარატო საამქროებისაგან. გარდა ამისა - რძის მიმღების, ლაბორატორიისა და ხარისხის სამსახურისაგან. კომპანია იყენებს წარმოების ჩაკეტილ ტიპს (პერსონალის კონტაქტი პროდუქციასთან მინიმუმამდეა დაყვანილი) და განსაკუთრებულ ყურადღებას უთმობს ჰიგიენისა და უსაფრთხოების წესებს.
ტექნოლოგიებში, აღჭურვილობასა და შესაფუთ მასალებში სანტეს პარტნიორები არიან მსოფლიოში ხარისხით ცნობილი კომპანიები შემდეგი ქვეყნებიდან: შვედეთი, გერმანია, იტალია, პოლონეთი და ბულგარეთი.
სანტეს აქვს 15-მდე რძის შემგროვებელი პუნქტი ქვეყნის მასშტაბით. ეს პუნქტები მდებარეობს: ყვარელში, თელეთში, დედოფლისწყაროში, აბაშაში, მარტვილში, წალკაში, გამარჯვებაში, ლაგოდეხში, იყალთოში, გომარეთში, ყარაბულახში, ოროზმანში, იმერაში, ავრანლოში, თაქილში, იყალთოში
კომერციული განყოფილება
საქართველოს მასშტაბით კომპანია დაახლოებით 8000 ობიექტს ემსახურება. ამ ობიექტებს ამარაგებს 70 მაცივარ-მანქანით. გარდა ამისა, საქართველოში 5 ბაზაა, სადაც ყოველდღიურად იგზავნება სანტეს პროდუქტი. თითოეული საწყობი და მანქანა აღჭურვილია GPS სისტემით, რომლის საშუალებითაც 24 საათის განმავლობაში ონლაინ რეჟიმში შესაძლებელია იქ არსებული ტემპერატურული რეჟიმებისა და მანქანის მოძრაობის კონტროლი. ქსელი წარმოდგენილია 1500 საფირმო მაცივრით.
რძის ჩაბარება
დღესდღეობით სანტე თანამშრომლობს 2000-მდე ფერმერთან. 2017 წელს სანტეს მიერ გადამუშავებულმა რძის რაოდენობამ 12 მილიონი ლიტრი შეადგინა. ფერმერს მოეთხოვება საქონლის ჯანმრთელობისა და აცრის ცნობები. გარდა ამისა, კომპანია თავად უტარებს ყოველწლიურ კვლევებს იმ ძროხებს, რომელთა რძეც მოგვიანებით სანტეს პროდუქტებისთვის უნდა გადამუშავდეს.
პროდუქციის ხარისხი
სანტეს პროდუქცია ეკოლოგიურად სუფთაა. რძის ჩაბარებისას უმკაცრესად კონტროლდება  მისი ხარისხი და პარამეტრები. ნედლეული მოწმდება წყლის, ცხიმისა და ცილის მაჩვენებლებზე. ხოლო მისი დამზადების პროცესში თითქმის არ გამოიყენება კონსერვანტები. სანტეს პროდუქცია მზადდება გენმოდიფიცირებული დანამატების გარეშე.
რძის გადამუშავება
რძე მოწმდება ალკოჰოლურ სინჯზე. ასევე სპეციალური დანადგარის - ლაქტოსკანის მეშვეობით მასში განისაზღვრება ცხიმისა და ცილის შემცველობა. ამის შემდეგ რძე თავსდება გამაცივებელში, სადაც ტემპერატურა  დაახლოებით 2 გრადუსამდე მცირდება. შემდეგ სპეციალური რძისმზიდების საშუალებით ყოველდღიურად სანტეში გადააქვთ. აუცილებელია, ტრანსპორტირებისას რძის შენახვის პირობების დაცვა. ქარხანაში ნედლეული  დამატებით მოწმდება საწარმოს ლაბორატორიაში, სადაც უკვე განისაზღვრება მისი მიკრობიოლოგიური მონაცემები და თუ ის არ შეესაბამება საწარმოო სტანდარტებს - არ მიიღება.
კომპანიაში დანერგილი ხარისხის სტანდარტების შესაბამისად წარმოების პროცესში პროდუქტი არაერთ ლაბორატორიულ შემოწმებას გადის. მოწმდება ყველა გამოსაყენებელი ნედლეული. მნიშვნელოვანია, რომ თითოეულს ჰქონდეს ხარისხის სერტიფიკატი. ნედლ რძეს გამოყენებამდე ამოწმებენ მიკრობიოლოგიურად ანტიბიოტიკებზე, თერმომდგრადობაზე, მჟავიანობაზე, სიმკვრივეზე, ცხიმისა და ცილის შემცველობაზე. ეს ყველაფერი გათვალისწინებულია ქართული კანონმდებლობით. გარდა ამისა, არის შიდა დამატებითი მოთხოვნები. რძე მოწმდება წყლის შემცველობაზე. მხოლოდ ამ ეტაპების შემდეგ გამოიყენება წარმოებაში. შუალედური პროდუქტი კიდევ რამდენიმე საფეხურს გადის - მოწმდება შესაფუთი მასალები, რომლებიც გადაეცემა საწარმოს გამოსაყენებლად. რაც შეეხება მზა პროდუქტს, ისიც საბოლოო ლაბორატორიული დასკვნის შემდეგ ეშვება ქსელში სარეალიზაციოდ. კომპანიას აქვს სტრეს-ოთახები, სადაც შექმნილია მაღაზიის პირობების იმიტაცია პროდუქტზე დასაკვირვებლად. დანერგილია ხარისხის კონტროლის ისეთი მექანიზმი, რომლითაც კონტროლდება წარმოების ზემოქმედება ბუნებაზე, რათა არ დაბინძურდეს გარემო.
წარმოების პროცესი
ლაბორატორიაში შემოწმების შემდეგ ძირითადი პროცესებია სეპარაცია და პასტერიზაცია. სეპარაციისას რძე იწმინდება ბაქტერიების დაახლოებით 90%-ისგან შესაბამისი აპარატით. სპოროვანი ფორმის მიკროორგანიზმები რძეს უფრო ადვილად სცილდება, ვიდრე ვეგეტატიური ფორმის მიკრობები. ეს აიხსნება მათი მაღალი სიმკვრივით. ცალკეული სახის მიკროორგანიზმების (მათ შორის პათოგენურის, რომლის სიმკვრივე შეესაბამება რძის სიმკვრივეს) მოცილება სეპარატორით შეუძლებელია. ამიტომ საჭიროა, რომ სეპარატორით ბაქტერიების მოცილების შემდეგ რძეს გაუკეთდეს პასტერიზება. პასტერიზაცია 2 ეტაპისაგან შედგება - პირველადი და ძირითადი. პირველადი პასტერიზაცია გულისხმობს რძის, როგორც ნედლეულის დამუშავებას. ხოლო ძირითადი პასტერიზაციის დროს მუშავდება უშუალოდ პროდუქტი. ეს უმნიშვნელოვანესი ეტაპებია, რომლებიც უზრუნველყოფენ პროდუქციის უსაფრთხოებას. ამ პროცესებში მინიმუმამდეა დაყვანილი ადამიანის ჩარევა. ეს არის დახურული სისტემა და რეცხვის თანამედროვე სისტემებთან ერთად იძლევა სისუფთავისა და ხარისხის გარანტიას. განახლების პროცესში ბევრ სხვა სიახლესთან ერთად დაინერგა ულტრაფილტრაციის პროცესი, რომლის საშუალებითაც იზრდება პროდუქტის კვებითი ღირებულება
ასორტიმენტი
დღეისათვის კომპანიის პორტფოლიოში 5 ბრენდია:
სერტიფიკატები
სანტე სამი საერთაშორისო სერტიფიკატის მფლობელია. სამხრეთ კავკასიაში იგი რძისა და რძის პროდუქტების მწარმოებელი პირველი კომპანიაა, რომელმაც ISO სერტიფიკატი მიიღო. ISO 9001 კატეგორიის სერტიფიკატით მენეჯმენტის გამართული მუშაობა შეფასდა, ხოლო HACCP სერტიფიკატით დადასტურდა, რომ კომპანია კვების პროდუქტების უსაფრთხოების მართვის სერტიფიცირებული სისტემის მფლობელია.
აგრეთვე კომპანია ფლობს ISO 22 000 კატეგორიის სერტიფიკატს, რომელიც ადასტურებს, რომ წარმოებული კვების პროდუქტების უსაფრთხოების ნორმები მკაცრად დაცულია.
სოციალური პასუხისმგებლობა
ამ ეტაპზე კომპანიაში 500-მდე ადამიანია დასაქმებული. აქედან - ნახევარი საწარმოში, დანარჩენი კი - ადმინისტრაციულ, ლოჯისტიკურ და კომერციულ დეპარტამენტებში. კომპანია იყო საქართველოში პირველი, რომელმაც გლეხებისგან მთელი ქვეყნის მასშტაბით დაიწყო რძის ჩაბარება, რაც სტაბილური და გარანტირებული შემოსავალია 2000-მდე ოჯახისთვის - ჯამურად წელიწადში 10-11 მილიონი ლარის ოდენობით. 2015 წელს აშშ-ს სამთავრობო სააგენტო „ოპიკმა“, რომელიც მსოფლიოს 160-ზე მეტ ქვეყანაში სხვადასხვა პროექტში დებს ინვესტიციებს, მისი დაფინანსებით განხორციელებული პროექტებიდან ქვეყნის ეკონომიკის განვითარებაში შეტანილი წვლილისთვის კომპანია სანტე დააჯილდოვა.
კამპანია გაიცანით სანტინოს ფერმერები
2018 წელს კომპანიამ დაიწყო კამპანია ქართველი ფერმერების ნედლეულის გამოყენებისა და პოპულარიზაციისთვის. კამპანიის ფარგლებში მომხმარებელი ეცნობოდა ქვეყნის სხავადასხვა რეგიონში მცხოვრებ იმ ფერმერებს, რომლებიც რძეს სანტეს აბარებენ და რომელთა შრომაც ფასდაუდებელია საწარმოს ყოველდღიური საქმიანობისთვის
მოკოლენდის ტყე
2018 წლის 22 ივნისს ზედაზენის ტყეში, თბილისის ეროვნული პარკის ტერიტორიაზე, მოკოლენდის ბილიკი გაიხსნა, რომელიც მოინიშნა დაგეგმარებისა და მონიშვნის ეროვნული რეგლამენტის შესაბამისად. ბილიკის სიგრძე 4,4 კილომეტრია და ის ზედაზნის ტყეს სოფელ შანქევანთან აკავშირებს. ზღვის დონიდან 1010 მეტრზე მოეწყო საპიკნიკე და გასართობი სივრცე
სამომავლო გეგმები
კომპანიას აქვს მიზანი, განავითაროს ქართული მეწარმეობა, შეიტანოს ინოვაციები და სიახლეები რძის პროდუქტების კატეგორიაში, მათ შორის, ყველის მიმართულებითაც.
სანტე რძის ასოციაციის თავმჯდომარეა. 2018 წელს ევროპის მერძევეთა ასოციაცის, EDA-ს წევრი გახდა
სქოლიო
კატეგორია:საქართველოს კომპანიები კატეგორია:1997 წელს დაარსებული კომპანიები
რუსუდან ხოფერია
რუსუდან ხოფერია (დ. 9 სექტემბერი, 1972, თბილისი) — ქართველი სპორტსმენი (ბატუტზე ხტომა). მსოფლიოს თასის ორგზის მფლობელი სინქრონულ (1993) და ინდივიდუალურ (1999) ხტომაში, ევროპის ოთხგზის ჩემპიონი (1987, 1989,1997 — გუნდური; 1989 — სინქრონული) და ხუთგზის მეორე პრიზიორი (1987,1993 — ინდივიდუალური; 1987, 1993, 1995 — სინქრონული). სსრკ ორგზის ჩემპიონი (1986 — ინდივიდუალური; 1989 — სინქრონული), ოთხგზის მეორე (1987, 1990 — ინდივიდუალური; 1988, 1990 — სინქრონული) და ორგზის მესამე (1988, 1989 — ინდივიდუალური) პრიზიორი. სსრკ ხალხთა IX სპარტაკიადის ჩემპიონი ინდივიდუალურ შეჯიბრებაში (1986), სსრკ თასის ორგზის (1987, 1989 — სინქრონული) და დობროვოლსკის თასის სამგზის (1987, 1989, 1990 — ინდივიდუალური, 1988 — სინქრონული) მფლობელი. XXVII და XXVIII ოლიმპიური თამაშების მონაწილე (2000, სიდნეი — VII ადგილი, 2004, ათენი — IX ადგილი). 17 წლის განმავლობაში (1987-04) მას ეკუთვნოდა მსოფლიო რეკორდი (ვარჯიშის სირთულის მიხედვით). საერთაშორისო კლასის სპორტის ოსტატი, საერთაშორისო კატეგორიის მსაჯი და ღირსების ორდენის კავალერი.
რესურსები ინტერნეტში
კატეგორია:დაბადებული 1972 კატეგორია:დაბადებული 9 სექტემბერი კატეგორია:თბილისში დაბადებულები კატეგორია:საქართველოს ღირსების ორდენის კავალრები კატეგორია:საბჭოთა კავშირის საერთაშორისო კლასის სპორტის ოსტატები
მკურნალი
საკუთარი სახელი მკურნალი შეიძლება აღნიშნავდეს ერთ-ერთ შემდეგ პიროვნებათაგანს:
ბეატა შიდლო
ბეატა მარია შიდლო (Beata Maria Szydło; დ. 15 აპრილი 1963, ოსვენციმი) — პოლონელი პოლიტიკოსი, პოლონეთის პრემიერ-მინისტრი 2015 წლიდან.
1989 წელს დაამთავრა იაგელონსკის უნივერსიტეტის ეთნოგრაფიული ფაკულტეტი კრაკოვში. 1989-1995 წლებში იყო ისტორიის და ფილოსოფიის ფაკულტეტის ასპირანტი იაგელონსკის უნივერსიტეტში. 1997 წელს დაამთავრა კულტურის მენეჯერების ასპირანტურა ვარშავის ეკონომიკურ სკოლაში, ხოლო 2001 წელს — კრაკოვის ეკონომიკის უნივერსიტეტი, სადაც სწავლობდა ტერიტორიულ მართვას.
2004 წელს გახდა სახანძრო დაცვის ნებაყოფლობითი დეპარტამენტის ვიცე-პრეზიდეტი ქალაქ ბჟეშეში. 2005 წელს იგი შეუერთდა პარტია „სამართალი და სამართლიანობას“, არჩეულ იქნა სეიმში (ხელახლა აირჩიეს 2007 და 2011). 2010 წლიდან — პარტია „სამართალი და სამართლიანობის“ ლიდერის მოადგილე. დაქორწინებულია, ჰყავს ორი შვილი.
მირალემ პიანიჩი
მირალემ პიანიჩი (Miralem Pjanić; დ. 2 აპრილი, 1990; ტუზლა) — ბოსნიელი ფეხბურთელი, საფეხბურთო კლუბ „ბეშიქთაშისა“ და ბოსნია და ჰერცეგოვინის ეროვნული ნაკრების ნახევარმცველი. ასევე რამდენიმე მატჩი აქვს ლუქსემბურგის ახალგაზრდულ ნაკრებებში ჩატარებული.
მიღწევები
იუვენტუსი: (7)
ბარსელონა: (1)
სქოლიო
კატეგორია:დაბადებული 2 აპრილი კატეგორია:დაბადებული 1990 კატეგორია:ბოსნიელი ფეხბურთელები კატეგორია:ლიგა 1-ის ფეხბურთელები კატეგორია:ლიონის ოლიმპიკის ფეხბურთელები კატეგორია:სერია A-ს ფეხბურთელები კატეგორია:რომას ფეხბურთელები კატეგორია:იუვენტუსის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ბარსელონის ფეხბურთელები კატეგორია:ბოსნია და ჰერცეგოვინის ნაკრების ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:ბეშიქთაშის ფეხბურთელები
ლანა დელ რეის სიმღერების სია
ამერიკელმა მომღერალმა და სიმღერების ავტორმა ლანა დელ რეიმ გამოსცა სამი სტუდიური ალბომი, ოთხი EP, 19 სინგლი და 16 მუსიკალური ვიდეო. მსოფლიო მასშტაბით მას გაყიდული აქვს შვიდ მილიონზე მეტი ალბომი და 12 მილიონზე მეტი სინგლი. აქ წარმოდგენილია მის მიერ ჩაწერილი სიმღერების სია.
ყირიმის ნურედინების სია
ამ სტატიაში მოცემულია ყირიმის სახანოს ყველა ნურედინის სია.
1584–1584.
1584–1588.
1588–1591.
1591–1597.
1597–1597.
1597–1598.
1598–1599.
1608–1610.
1610–1623.
1623–1625.
1625–1627.
1628–1631.
1632–1635.
1635–1637.
1637–1640.
1640–1641.
1644–1651.
1651–1659.
1663–1666.
1666–1671.
1671–1678.
1678–1683.
1683–1691.
1691–1691.
1691–1699.
1699–1700.
1700–1702.
1702–1704.
1704–1707.
1707–1707.
1707–1708.
1709–1713.
1713–1715.
1716–1717.
1718–1718.
1718–1724.
1727–1730.
1730–1731.
1731–1734.
1734–1735.
1736–1737.
1737–1738.
1738–1740.
1743–1746.
1746–1748.
1748–1750.
1750–1756.
1756–1758.
1758–1758.
1758–1762.
1765–1767.
1768–1769.
1769–1770.
1770–1770.
1770–1771.
1771–1775.
1775–1777.
1777–1783.
1787–1789.
1789–1792.
ლიტერატურა
კატეგორია:გირეის დინასტია
ხოხბისმკერდა
ხოხბისმკერდა — სოკოს სახეობა ტრიქოლომასებრთა ოჯახისა, რომლის გავცელების არეალი მოიცავს აზიას, ევროპას, ავსტრალიას, ჩრდილოეთ და სამხრეთ ამერიკას.
ოსტაპ ვერესაი
მინი|323x323პქ| ოსტაპ ვერესაი ოსტაპ მიკიტოვიჩ ვერესაი (1803 – 1890 წლის აპრილი) - ცნობილი მენავე და კობზარი რუსეთის იმპერიის (ახლანდელი უკრაინა ) პოლტავას გუბერნიიდან(ახლანდელი ჩერნიგოვის ოლქი ). მან ხელი შეუწყო კობზარის ხელოვნების პოპულარიზაციას როგორც უკრაინაში, ასევე მის ფარგლებს გარეთ. ვერესაი ცნობილია როგორც მეცნიერულ, ისე პოპულარულ მიდგომებზე მინსტრულის მიმართ არსებული უდიდესი გავლენით.
ხოხბისმკერდა
სოკო პირველად აღწერა გერმანელმა მიკოლოგმა იაკობ კრისტიან შეფერმა 1774 წელს როგორც Agaricus aurantius. მიმდინარე ბინომინალური სახელწოდება მიანიჭა გერმანელმა მიკოლოგმა და ბოტანიკოსმა ადალბერტ რიკენმა 1915 წელს.
აღწერა
მინი|220პქ|მარცხნივ ქუდის დიამეტრი – 5-10 სმ, მოწითალო-ნარინჯისფერი, ბრტყლად ამოზნექილი, ახასიათებს განიერი ბორცვაკი. ზედაპირი დაფარულია მუქი, მეჩხერად განწყობილი ქერცლებით.
ოსტაპ ვერესაი
ბავშვობა
ადრეული ასაკიდანვე ვერესაი დაინტერესებული იყო მუსიკით და ბანდურით. ის შემდეგ იხსენებდა: „...როცა მამაჩემის სახლში კობზარი მოდიოდა, ახლოს ვიდექი და ვერ ვარჩევდი ვინ უფრო აღელვებული იყო. კობზარი კი სთავაზობდა მამაჩემს : "შენ მიკიტო მიეცი ამ ბიჭს შანსი ისწავლოს, იქნებ ის გახდეს კობზარი".
ხოხბისმკერდა
აღწერა
ფირფიტები — ფეხთან შეზრდილი, მოთეთრო-კრემისფერი, ზოგჯერ მოწითალო-ყავისფერი ლაქებითაა დაფარული. ფეხის სიგრძე – 5-8 სმ, სისქე 1-2 სმ, თანაბარი ან ძირში ოდნავ შევიწროვებული, ნარინჯისფერია ან დაფარულია თითქმის კონცენტრულად განწყობილი ბოჭკოვანი ქერცლებით. თითქმის ფუყე.
ოსტაპ ვერესაი
ბავშვობა
15 წლის ასაკში ვერესაის მამამ იგი მიაბარა კობზარს სოფელ ბერეზივკაში, სადაც ვერესაიმ მხოლოდ ერთი კვირა გაატარა. სახლში ოთხი წლის გატარების შემდეგ, ვერესაიმ კვლავ სცადა კობზარის შეგირდობა; ის და მისი მეზობელი გაემგზავრნენ რომის ბაზარში, სადაც ბევრი კობზარი იკრიბებოდა. იქ ვერესაი შეხვდა კობზარ იეფიმ ანდრიშევსკის და ოფიციალურად გახდა მისი შეგირდი. რამდენიმე თვის განმავლობაში შეგირდობა წარმატებული იყო და ვერესაიმ ბევრი რამ ისწავლა თავისი მენტორისგან. თუმცა, რამდენიმე თვის შემდეგ ანდრიშევსკი გარდაიცვალა.
ხოხბისმკერდა
აღწერა
რბილობი – თეთრია, ახასიათებს ფქვილის სუნი, ჰაერზე ფერს არ იცვლის.
სპორები – კბერცხისებრია, უფერული, 4-6x3-4 მკმ.
ოსტაპ ვერესაი
პოპულარობა
მარჯვნივ|მინი| ოსტაპ ვერესაი მეუღლესთან კულინასთან ერთად. ფოტო გადაღებულია 1873 წელს კიევში არქეოლოგიური კონგრესის დროს. ვერესამ პირველად მიიპყრო ჟემჩუჟნიკოვის ყურადღება უკრაინაში1852-1856 წლებში. მხატვარი ეწვია გალაგანის მამულს სოკირინცში, ტერნოპოლის ოლქში, სადაც ვერესაი იმ დროს მეუღლესთნ ერთად ცხოვრობდა. მათი შეხვედრის შემდეგ ჟემჩუჟნიკოვი და ვერესაი დამეგობრდნენ.
ხოხბისმკერდა
გავრცელება და ეკოლოგია
გავცელების არეალი მოიცავს აზიას, ევროპას, ავსტრალიას, ჩრდილოეთ და სამხრეთ ამერიკას.
ოსტაპ ვერესაი
პოპულარობა
1871 წელს პავლო გალაგანმა ვერესაი წაიყვანა კიევში "პავლო გალაგანის კოლეგიის" გახსნაზე, რათა თავის სტუმრებს სოკირინცის კობზარი გაეცნოთ. ვერესაი იმ მომენტამდე მხოლოდ სოფლის გარემოში ამჟღავნებდა თავის ნიჭს. შესაძლებელია, რომ სწორედ ამ მოგზაურობაში მიკოლა ლისენკომ ჩაწერა დიუმების მელოდიები (იმღერა ეპიკური ლექსები) და სიმღერები, რაც საფუძველი გახდა მისი მონოგრაფიისთვის უკრაინული დიუმების მუსიკალური თავისებურებების მახასიათებლები და კობზარ ვერესაის მიერ შესრულებული სიმღერები. ეთნოგრაფმა პავლო ჩუბინსკიმ ასევე ჩაწერა სიმღერებისა და დიუმების თითქმის ყველა ტექსტი, რომელიც ვერესაის რეპერტუარში ჰქონდა.
ხოხბისმკერდა
გავრცელება და ეკოლოგია
იზრდება წიწვოვან და შერეულ ტყეებში, განსაკუთრებით კირიან ნიადაგზე, როგორც წესი მცირე ჯგუფებად. მიკორიზას ქმნის წიწვოვან ხეებთან, განსაკუთრებით ნაძვთან და ფიჭვთან.
ოსტაპ ვერესაი
პოპულარობა
1873 წელს, იმპერიული რუსეთის გეოგრაფიული საზოგადოების სამხრეთ-დასავლეთი ფილიალის დირექტორებმა, გალაგანის თავმჯდომარეობით, გალაგანის თხოვნით გამართეს საზოგადოების დაუგეგმავი შეხვედრა, რომლის მიზანი იყო „ვერესაის“ წევრებს გაეცნოთ, როგორც ძველი უკრაინული პოეტური ნაწარმოებების მაგალითი. შეხვედრაზე, რომელსაც 28 წევრი და 60 მოწვეული სტუმარი ესწრებოდა, წაიკითხეს შემდეგი ნაშრომები:
ხოხბისმკერდა
გავრცელება და ეკოლოგია
სეზონი — ზაფხულიდან შემოდგომამდე.
ოსტაპ ვერესაი
პოპულარობა
ამ შეხვედრაზე ვერესაიმ შეასრულა დიუმა სამი ძმის გაქცევა ოზივიდან თურქული ტყვეობიდან, ფედირის შესახებ უნათესავი (Fedor Bezrodny), იუმორისტული სიმღერა Shchyhol და საცეკვაო მელოდია Kozachok. ვერესაიმ უდიდესი ყურადღება მიიპყრო. ამ შეხვედრის შემდეგ ვერესაი სხვა აკადემიურ კონფერენციებზეც გამოვიდა.
ხოხბისმკერდა
კვებითი ღირებულება
წყაროთა ერთი ნაწილი მას პირობითად საჭმელ სოკოდ მოიხსენიებს, ხოლო მეორე ნაწილი სიმწარის გამო არასაჭმელ სოკოდ მიიჩნევს. ქართულ წყაროებში ხოხბისმკერდა მოხსენიებულია როგორც საჭმელი სოკო.
ოსტაპ ვერესაი
პოპულარობა
ვერესაიმ შემდგომი პოპულარობა მოიპოვა დუმას შესრულებით ფედორ ბეზროდნისა და სხვა ნაწარმოებების შესახებ 1874 წლის 29 აგვისტოს მესამე რუსეთის არქეოლოგიურ კონფერენციაზე, რომელიც დაიწყო 1874 წლის 14 აგვისტოს, კიევში. მისმა გამოსვლამ ამ ღონისძიებაში უკრაინის დუმაში ევროპული ინტერესი გამოიწვია. მას აშუქებდა ლონდონის ჟურნალი Atheneum, რომელმაც გამოაქვეყნა როგორც კონფერენციის რეზიუმე, ასევე ფოლკლორისტისა და მწერლის უილიამ რალსტონ შედენ-რალსტონის სტატია, რომელიც ვერესას ადარებდა ძველი საბერძნეთის რაფსოდებს. ფრანგული კონფერენციის დელეგატი ალფრედ რამბო ასევე წერდა ვერესაის შესრულების შესახებ სტატიაში სახელწოდებით "უკრაინა და მისი ისტორიული სიმღერები":"ზაფხულის ერთ მშვენიერ საღამოს უნივერსიტეტის ბაღში შევიკრიბეთ კობზარის მოსასმენად; ის სკამზე იჯდა და მსმენელები, რომელთა რიცხვი სულ უფრო იზრდებოდა, მის ირგვლივ დასხდნენ. სიმწვანეში მიმალული ერთი ლამპარი აანთო და გამოჩნდა კობზარის სახე, რომლის ხმა აშკარად ბულბულის სიმღერას ჰგავდა. . . როდესაც ოსტაპმა შეასრულა თავისი ერთ-ერთი იუმორისტული სიმღერა, ღირდა მისი ცეკვის ხილვა მუსიკის თანხლებით, ბანდურაზე რთული ნოტების დაკვრის დროს. იგივე შეიძლება ითქვას საცეკვაო მოტივზე. . . მისი ცხოვრება განსხვავდება ჰომეროსული ზღაპრებისგან. სოფლის მკვიდრი ოსტაპ ვერესაი ძველი სლავური მომღერლების პირდაპირი შთამომავალია, ის არის ბოიანების და წარსულის სხვა ბულბულების კანონიერი მემკვიდრე. .."1875 წლის თებერვალში ვერესაი რუსეთის გეოგრაფიული საზოგადოების ეთნოგრაფიულმა სექტორმა მიიწვია სანქტ-პეტერბურგში. იქ გამოდიოდა ეთნოგრაფიული სექტორისა და ფერმწერთა გილდიის შეხვედრებზე; ტარას შევჩენკოს ხსოვნისადმი მიძღვნილ საუზმეზე; და ზამთრის სასახლეში პრინცების სერგეისა და პაველ ალექსანდროვების წინაშე. ვერესაი მიიღეს სავსე დარბაზებით და დადებითი შეფასებებით სანქტ-პეტერბურგის პრესაში. გაზეთი ნოვოსტი წერდა:"მომღერალს - სამოცდაათი წლის მოხუცს, შეუძლია მსმენელის თანაგრძნობა დაიპყროს და მისი სიმღერა, რომელიც გამოირჩევა ღრმა არტისტიზმით და დიდი გრძნობით, ღრმა შთაბეჭდილებას ტოვებს მსმენელზე. ექსპერტების აზრით, ვერესაი, როგორც მომღერალი, ნიჭით დაიბადა და მისი ნიჭის მეშვეობით გააცოცხლა ძველი უკრაინა და უკრაინელების წარსულის მრავალი მოგონება."ვერეესის დიდმა წარმატებამ სანქტ-პეტერბურგში მას საშუალება მისცა ეზრუნა სოკირინცში მისი 15 კაციანი ოჯახისთვის უფრო დიდი სახლის აშენებაზე. ჰნატ ჰონჩარენკოს მსგავსად, ვერესაის დევნიდნენ რუსეთში, როგორც უკრაინული ინტერესებისა და ისტორიული მემკვიდრეობის პოპულატორს.
ხოხბისმკერდა
სქოლიო
კატეგორია:საჭმელი სოკოები კატეგორია:ტრიქოლომასებრნი
ოსტაპ ვერესაი
გვიანდელი ცხოვრება და გარდაცვალება
1881 წლის შემოდგომაზე და 1882 წლის გაზაფხულზე ვერესაი გაემგზავრა კიევში, სადაც ფოლკლორისტმა კ. უხაჩ-ოქსოროვიჩმა ჩაწერა მისი რეპერტუარის სრული ჩანაწერი; პავლო ჩუბინსკის მიერ 1873 წელს შექმნილთან შედარებით, მან აჩვენა, რომ 70 წლის კობზარმა შეძლო გაეფართოებინა თავისი რეპერტუარი. 1880-იანი წლების დასაწყისში ვერესაის თავის რეპერტუარში ცხრა დუიმია :
ვერესაი გარდაიცვალა 1890 წლის აპრილში 87 წლის ასაკში სოკირინცში.
კულტურული გავლენა
თავისი სპექტაკლების საშუალებით ვერესაიმ შთააგონა ახალი ჟანრის შექმნა, რომელიც ცნობილია როგორც dumky (პატარა დუმი ). სანკტ-პეტერბურგში მისი სპექტაკლების შემდეგ, აღმოსავლეთ ევროპელმა კომპოზიტორებმა, როგორებიც არიან ანტონინ დვორჟაკი, პეტერ ჩაიკოვსკი, მოდესტ მუსორგსკი, ლეოშ იანაჩეკი, ბოჰუსლავ მარტინნი, მიკოლა ლისენკო, ვასილ ბარვინსკი, მილი ბალაკირევი, მარია ზავადლავსკი, ზავადლავვირე, ვლადის მწერები.
ვერესაის სპექტაკლებმა სანქტ-პეტერბურგში შესაძლოა გავლენა იქონია 1876 წელს ემს უკაზის შექმნაზე, რომელმაც აკრძალა უკრაინული ენის ბეჭდვით გამოყენება. მე-3 პარაგრაფმა კონკრეტულად აიკრძალა ვოკალური ნაწარმოებების შესრულება სცენაზე უკრაინულ ენაზე, რაც შესაძლოა პირდაპირი პასუხი იყო ლისენკოსა და ვერესაის ლექციებსა და სპექტაკლებზე. კობზარების სასცენო წარმოდგენები მხოლოდ 1902 წელს იქნა დაშვებული XII არქეოლოგიური კონფერენციის შემდეგ.
სქოლიო
კატეგორია:უკრაინელი მუსიკოსები კატეგორია:გარდაცვლილი 1890 კატეგორია:დაბადებული 1803 კატეგორია:კობზარი კატეგორია:უსინათლო მუსიკოსები კატეგორია:Pages with unreviewed translations
ევროკავშირის სადამკვირვებლო მისია საქართველოში
ევროკავშირის სადამკვირვებლო მისია (European Union Monitoring Mission, EUMM) — საქართველოში შეუიარაღებელი სამოქალაქო სადამკვირვებლო მისიაა, რომელიც დაარსდა 2008 წლის 15 სექტემბერს. მისიაში ჩართულია ევროკავშირის 25 წევრი ქვეყნიდან მოწვეული 214 დამკვირვებელი. მისიის სათაო ოფისი მდებარეობს თბილისში, დამკვირვებლები ძირითადად იყოფებიან რეგიონალურ ოფისებში, რომლებიც საქართველოს 3 ქალაქშია განლაგებულია: გორი, მცხეთა, ზუგდიდი.
მისიის შესახებ
ევროკავშირის სადამკვირვებლო მისია საქართველოში შეუიარაღებელი სამოქალაქო სადამკვირვებლო მისიაა. იგი ევროკავშირის მიერ 2008 წლის 15 სექტემბერს დაარსდა. 2008 წლის აგვისტოს ომის შემდეგ, ადგილზე სიტუაციის სტაბილიზაციის ხელშესაწყობად, ევროკავშირის წევრი სახელმწიფოების მიერ 200-ზე მეტი სამოქალაქო დამკვირვებელი გამოიგზავნა. ისინი საქართველოსა და რუსეთის ფედერაციის მიერ ევროკავშირის შუამავლობით ხელმოწერილ 12 აგვისტოს ექვსპუნქტიან შეთანხმებასა და 2008 წლის 8 სექტემბრის განხორციელების ზომების ხელშეკრულების აღსრულების პროცესს აკვირდებიან.
მისიამ სადამკვირვებლო საქმიანობა 2008 წლის 1 ოქტომბერს ე. წ. სამხრეთ ოსეთისა და აფხაზეთის მიმდებარე ტერიტორიებიდან რუსული შეიარაღებული ძალების გაყვანის პროცესზე დაკვირვებით დაიწყო. მას შემდეგ, მისია ახორციელებს 24 საათიან პატრულირებას და განსაკუთრებულ ყურადღებას ე. წ. სამხრეთ ოსეთისა და აფხაზეთის თვითგამოცხადებული რეგიონების ადმინისტრაციული საზღვრების მიმდებარე ტერიტორიებს უთმობს. მისიის ძალისხმევა, ძირითადად, ადგილზე არსებულ მდგომარეობაზე დაკვირვებასა და ინციდენტების შესახებ ანგარიშების წარდგენას მოიცავს. ასევე, შესაბამის მიდამოებში ადგილზე ყოფნით მისია ზოგადად უსაფრთხოების მდგომარეობის გაუმჯობესებას უწყობს ხელს.
მანდატი, რომელიც თავდაპირველად 12 თვეზე იყო გათვლილი ექვსჯერ გაგრძელდა. 2016 წლის 12 დეკემბერს ევროპის საბჭომ იგი 2018 წლის 14 დეკემბრამდე გააგრძელა. მანდატის მიხედვით, ევროკავშირის სადამკვირვებლო მისია საქართველოს მთელს ტერიტორიას ქვეყნის საერთაშორისოდ აღიარებული საზღვრების ფარგლებში მოიცავს. რამდენიმე ერთობლივი ვიზიტის გარდა, რომელიც კონკრეტულ შემთხვევებთან იყო დაკავშირებული, აფხაზეთისა და სამხრეთ ოსეთის დე-ფაქტო ხელისუფლებები მათ მიერ კონტროლირებად ტერიტორიებზე მისიის შესვლის შესაძლებლობის უზრუნველყოფაზე უარს ამბობდნენ. უპირველეს ყოვლისა, მისია შეიარაღებული კონფლიქტის ნებისმიერი განახლების თავიდან აცილებასა და აფხაზეთისა და ე. წ. სამხრეთ ოსეთის ადმინისტრაციული საზღვრების მიმდებარე ტერიტორიებზე ადგილობრივი მოსახლეობისათვის უსაფრთხოების უზრუნველყოფისთვის ყველა მხარესთან მუშაობს.
მანდატი
მისიის მანდატი სტაბილიზაციას, ნორმალიზაციას, ნდობის აღდგენას და ასევე, ევროპული პოლიტიკის განმსაზღვრელი სტრუქტურების ინფორმირების მიზნით, ევროკავშირისათვის ანგარიშების წარდგენას მოიცავს, რაც რეგიონში ევროკავშირის სამომავლო ჩართულობას უწყობს ხელს.
მანდატის მიხედვით, ევროკავშირის სადამკვირვებლო მისია საქართველოს მთელ ტერიტორიას, ქვეყნის საერთაშორისოდ აღიარებული საზღვრების ფარგლებში მოიცავს, მაგრამ აფხაზეთისა და ე. წ. სამხრეთ ოსეთის დე-ფაქტო ხელისუფლებები მათ მიერ კონტროლირებად ტერიტორიებზე დამკვირვებლებისათვის შესვლის შესაძლებლობის უზრუნველყოფაზე უარს ამბობენ.
უპირველეს ყოვლისა, მისია შეიარაღებული კონფლიქტის განახლების თავიდან აცილებასა და აფხაზეთისა და ე. წ. სამხრეთ ოსეთის ადმინისტრაციული საზღვრების მიმდებარე ტერიტორიებზე ადგილობრივი მოსახლეობისათვის უსაფრთხოების უზრუნველყოფაზე მუშაობს. მისიის ერთ-ერთი მიზანია ასევე მშვიდობიანი მოსახლეობის უსაფრთხო გადაადგილების უზრუნველყოფა.
მანდატის განხორციელება
ევროკავშირის წევრმა სახელმწიფოებმა სხვადასხვა სამოქალაქო, საპოლიციო და სამხედრო გამოცდილების მქონე, როგორც მამაკაცი, ასევე ქალი დამკვირვებელი გამოგზავნა მისიაში. მისიის სათაო ოფისი თბილისში მდებარეობს, ხოლო სამი რეგიონალური ოფისი - მცხეთაში, გორსა და ზუგდიდში. თითოეულ რეგიონალურ ოფისში დამკვირვებლები დაყოფილნი არიან სამ თემატურ ჯგუფად, რომელიც მუშაობს: ადმინისტრაციულ საზღვრებსა და მათ მიმდებარე ტერიტორიებზე, აკვირდება იმ საკითხებს, რომელიც ეხება სტაბილიზაციას, ნორმალიზაციას და ნდობის აღდგენას.
მანდატის განხორციელება რეგულირდება ევროკავშირის სადამკვირვებლო მისიისა და საქართველოს ხელისუფლებას შორის გაფორმებული სამი ხელშეკრულებით:
ინციდენტების პრევენციისა და მათზე რეაგირების მექანიზმი
2009 წლის თებერვალში ჟენევის მოლაპარაკებებზე მიღწეული შეთანხმების თანახმად კონფლიქტის მხარეებს შორის ინციდენტების პრევენციისა და მათზე რეაგირების მექანიზმის ფარგლებში რეგულარული შეხვედრები გაიმართებოდა. ევროკავშირის სადამკვირვებლო მისიის, გაეროს, ეუთოს, საქართველოს, რუსეთის, აფხაზეთისა და ე. წ. სამხრეთ ოსეთის წარმომადგენლები კონკრეტულ ინციდენტებსა და საკითხებს განიხილავენ და მოაგვარებენ. ეს შეხვედრები სასარგებლოა მხარეებს შორის ნდობისა და თანამშრომლობის გასაღრმავებლად.
მექანიზმს სატელეფონო სისტემა „ცხელი ხაზი" ახლავს, რომელიც ორივე რეგიონთან დაკავშირების საშუალებას იძლევა. ცხელი ხაზის სისტემა მონაწილეებისათვის კონკრეტული ინციდენტების დროს განვითარებული მოვლენების შესახებ საერთო აზრის სწრაფი შექმნისათვის მეტად სასარგებლოა და მან არაერთხელ შეუწყო ხელი შესაძლო დაძაბულობის განმუხტვას. ფართო წარმომადგენლობის წყალობით, მისიას გააჩნია შესაძლებლობა მუდმივად და დროულად შეაგროვოს ინფორმაცია ადგილზე არსებული სიტუაციის შესახებ. საჭიროებისამებრ, მოცემული ინფორმაცია შემდეგ შესაბამის ადგილობრივ, სამთავრობო და საერთაშორისო ორგანიზაციებს გადაეცემა, რომელიც პასუხისმგებელია კონკრეტული დახმარების გაწევაზე.
მისიის ხელმძღვანელი
ელჩი მარეკ შჩიგელი 2020 წლის მარტიდან საქართველოში ევროკავშირის სადამკვირვებლო მისიის ხელმძღვანელია.
1993 წლიდან, ელჩი შჩიგელი პოლონეთის საგარეო საქმეთა სამინისტროში მუშაობდა. იგი მუშაობდა სამხრეთ-აღმოსავლეთ ევროპის და ჩრდილოეთ ევროპის ქვეყნების საკითხების სპეციალისტად, კონფლიქტების პრევენციის საკითხების სპეციალისტად, ეუთოს განყოფილების უფროსად და უსაფრთხოების პოლიტიკის დეპარტამენტის დირექტორის მოადგილედ. ის იყო სტოკჰოლმში, პოლონეთის საელჩოში პოლიტიკური საკითხების მეორე მდივანი, ვენაში, ეუთოში და გაეროს ოფისში პოლონეთის მისიის ხელმძღვანელის მოადგილე. 2011-2015 წლებში იყო პოლონეთის რესპუბლიკის ელჩი რუმინეთში. 2016-2020 წლის მარტამდე უსაფრთხოების ახალი გამოწვევების და საფრთხეების განსაკუთრებულ დავალებათა ელჩი და საერთაშორისო კიბერ-პოლიტიკის კოორდინატორი პოლონეთის საგარეო საქმეთა სამინისტროში.
სხვა თანამდებობებთან ერთად, 2009-2011 წლებში, ელჩი შჩიგელი მუშაობდა ბირთვული უსაფრთხოების სამიტის პროცესში პოლონეთის მთავარ კოორდინატორად და გაყოფადი მასალების წარმოების შეწყვეტის ხელშეკრულების გაეროს მაღალი დონის ექსპერტთა მოსამზადებელი ჯგუფის წევრად (2017-2018). 2017-2018 წლების პერიოდში, ელჩი შჩიგელი დაინიშნა ბალისტიკური რაკეტების გავრცელების წინააღმდეგ, ჰააგის ქცევის კოდექსის თავმჯდომარედ. 2017 წლიდან, 2020 წლამდე, ის იყო ჰელსინკიში, ჰიბრიდული საფრთხეების წინააღმდეგ ბრძოლის, ევროპის მოწინავე გამოცდილების, ხელმძღვანელ საბჭოში პოლონეთის ნაციონალური წარმომადგენელი/წევრი.
შჩიგელს აქვს მაგისტრის ხარისხი საერთაშორისო ურთიერთობებში და სამართალში. 2015 წელს ის დაჯილდოვდა ნაციონალური ორდენის დიდი ჯვრით, რუმინეთის ერთგული სამსახურისთვის.
მისიის ხელმძღვანელის მოადგილე
ქეით ფიერონი მისიის ხელმძღვანელის მოადგილის/შტაბის უფროსის თანამდებობას 2018 წლის 3 აპრილიდან იკავებს. 2020 წლის 1 იანვრიდან მარტამდე, ქეით ფიერონი ასრულებდა საქართველოში ევროკავშირის სადამკვირვებლო მისიის ხელმძღვანელის მოვალეობას.
ფიერონი ირლანდიის მთავრობის მიერაა წარმოდეგნილი. მანამდე იგი იყო ბრიუსელში, ყველა სამოქალაქო ოპერაციათა ოპერატიულ შტაბ-ბინაში, სამოქალაქო დაგეგმვის და მართვის დირექტორატის სამოქალაქო ოპერაციების მეთაურის/დირექტორის სპეციალური მრჩეველი, უფრო ადრე კი კოსოვოში კანონის უზენესობის ევროკავშირის მისიის (EULEX) ხელმძღვანელის სპეციალური მრჩეველი.
ქეით ფიერონი ასევე სუდანსა და ავღანეთში მმართველობის საკითხებთან დაკავშირებით დიდი ბრიტანეთის  მთავრობის მრჩეველის პოსტს იკავებდა. ის ასევე იყო კოსოვოში საერთაშორისო სამოქალაქო წარმომადგენლობის მიტროვიცას ოფისის ხელმძღვანელი, ასევე იყო ბოსნია და ჰერცეგოვინაში ნაციონალური დემოკრატიული ინსტიტუტის პოლიტიკური პარტიის პროგრამის დირექტორის და უმაღლესი წარმომადგენლის ოფისის პოლიტიკური განყოფილების უფროსის მოადგილე.